

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils ielā 1A, Balvos, Balvu novadā, LV-4501, tālrunis +371 64522453

Fakss +371 64522453, e-pasts: dome@balvi.lv

**APSTIPRINĀTI**
ar Balvu novada Domes
2018.gada 12.aprīļa

   lēmumu (sēdes prot. Nr.4, 2.§)

**SadarbĪbas grupas bĒrnu tiesĪbu aizsardzĪbas jautĀjumos**

**NOLIKUMS**

Balvos

*Izdots saskaņā ar*

 *Ministru kabineta*

*2017.gada 12.septembra*

*noteikumu Nr.545*

*“Noteikumi par institūciju sadarbību*

 *bērnu tiesību aizsardzībā” 14.punktu*

**I Vispārīgie jautājumi**

* 1. Balvu novada pašvaldības Sadarbības grupa bērnu tiesību aizsardzības jautājumos (turpmāk – Sadarbības grupa) izveidota, lai īstenotu bērnu tiesību aizsardzības principu ievērošanu Balvu novada administratīvajā teritorijā.
	2. Sadarbības grupa savā darbībā ievēro likumu „Par pašvaldībām”, Bērnu tiesību aizsardzības likumu, Ministru kabineta 12.09.2017. noteikumus Nr.545 „Noteikumi par institūciju sadarbību bērnu tiesību aizsardzībā” un citus Latvijas Republikā spēkā esošos tiesību aktus bērnu tiesību aizsardzībā.
	3. Sadarbības grupa darbojas saskaņā ar Sadarbības grupas nolikumu, kuru apstiprina Balvu novada Dome.
	4. Sadarbības grupa ir koordinējoša un konsultatīva koleģiāla institūcija.
	5. Sadarbības grupas lēmumiem ir ieteikuma raksturs.

**II Darbības mērķi un uzdevumi**

* 1. Sadarbības grupas mērķis ir īstenot un pilnveidot bērnu tiesību aizsardzības politiku pašvaldības administratīvajā teritorijā sadarbībā ar Bāriņtiesu, kura īsteno bērnu tiesību aizsardzību Balvu novada administratīvajā teritorijā atbilstoši likuma „Par pašvaldībām” 15.panta 23.punktam un Bērnu tiesību aizsardzības likuma 66.pantam, kā bērnu tiesību aizsardzības institūcija.
	2. Sadarbības grupa izskata, analizē un sniedz priekšlikumus pašvaldības, valsts institūcijām bērnu tiesību aizsardzības jautājumos un principu īstenošanā.
	3. Informē sabiedrību par aktuāliem bērnu tiesību aizsardzības jautājumiem.

**III Struktūra un darba organizācija**

* 1. Sadarbības grupas sastāvā ietilpst:
		1. Bāriņtiesas priekšsēdētājs,
		2. Izglītības, kultūras un sporta pārvaldes vadītājs,
		3. Sociālā dienesta vadītājs,
		4. Pašvaldības policijas priekšnieks.
	2. Izskatot gadījumus Sadarbības grupa var pieaicināt citus speciālistus, ja attiecīgā informācija varētu būt būtiska Sadarbības grupas darbā.
	3. Pirmo Sadarbības grupas sanāksmi sasauc bērnu tiesību aizsardzības institūcijas vadītājs, kurā ievēlē sadarbības grupas vadītāju uz gadu.
	4. Sanāksmes notiek pēc vajadzības, bet ne retāk kā četras reizes gadā, ko sasauc Sadarbības grupas vadītājs.
	5. Sadarbības grupas darbu materiāltehniski nodrošina pašvaldības norīkots darbinieks, kas protokolē sanāksmes, kā arī sagatavo izskatāmos materiālus, ievērojot normatīvo aktu regulējumu fizisko personu datu aizsardzības jomā.
	6. Sadarbības grupas vadītājs pēc Domes priekšsēdētāja un deputātu pieprasījuma sniedz pārskatu par Sadarbības grupas darbu.
	7. Sadarbības grupas vadītājs sniedz konsultācijas bērnu tiesību aizsardzības jautājumos Starpinstitucionālajai komandai.
	8. Sadarbības grupā locekļi un pieaicinātie pārstāvji sadarbības grupas darbības ietvaros ievēro ētikas un konfidencialitātes principus.

Domes priekšsēdētājs A.Pušpurs